FINNOMENA Market Alert: ตลาดหุ้นเอเชียร่วงแรงจากความกังวลเรื่องความขัดแย้งจีนและสหรัฐฯ - FINNOMENA
ตลาดหุ้นจีนดัชนี Hang Sang และ ดัชนี CSI 300 ปรับตัวลงกว่า 3.20% และ 2.13% ตามลำดับ จากความกังวลเรื่องความตึงเครียดของจีนและสหรัฐฯ ที่ Nancy Pelosi ประธานสภาสหรัฐฯ เตรียมเดินทางไปยังไต้หวัน
2 ส.ค. 2565

เช้านี้ (2 ส.ค.) ตลาดหุ้นจีนดัชนี Hang Sang และ ดัชนี CSI 300 ปรับตัวลงกว่า 3.20% และ 2.13% ตามลำดับ จากความกังวลเรื่องความตึงเครียดของจีนและสหรัฐฯ ที่ Nancy Pelosi ประธานสภาสหรัฐฯ เตรียมเดินทางไปยังไต้หวัน ที่คาดว่าจะถึงในคืนวันนี้ โดยไม่สนคำขู่จากจีน ซึ่ง Pelosi จะเป็นนักการเมืองจากอเมริกาที่มีตำแหน่งสูงสุดที่ไปเยือนในรอบ 25 ปี
ด้านจีนถือว่าไต้หวันเป็นส่วนหนึ่งของอาณาเขตของจีนและได้ประกาศว่า “จะมีผลตามมาอย่างร้ายแรง” สำหรับการเยือนของ Pelosi ทำให้ตลาดหุ้นเอเชียมีความกังวลต่อการเดินทางครั้งนี้ว่าจะสร้างความไม่พอใจต่อทางการจีนและอาจมีมาตรการตอบโต้ต่าง ๆ ตามมาจึงปรับตัวลง ดังนี้
➢ ดัชนี Nikkei ปรับตัวลง 1.59%
➢ ดัชนี TOPIX ปรับตัวลง 1.83%
➢ ดัชนี KOSPI ปรับตัวลง 0.75%
➢ ดัชนี VN30 ปรับตัวขึ้น 0.21%
FINNOMENA Investment Team มองว่าความกังวลต่อการเยือนไต้หวันของ Nancy Pelosi เป็นเรื่องชั่วคราวและคาดว่าไม่ลุกลามเป็นความขัดแย้งที่รุนแรงขึ้น แนะนำคงสัดส่วนการลงทุน
——————-  
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel